2.

articolul 11 se modifică după cum urmează: (a) punctul 10 se înlocuiește cu următorul text: „10. în cadrul activităților mixte de pescuit de specii demersale cu nave care utilizează traule de fund sau seine (OTB, OTT, SDN, SSC) cu dimensiunea ochiului de plasă de 70-99 mm (TR2) în apele Uniunii din diviziunile ICES 4a și 4b: o cantitate de merlan sub dimensiunea minimă de referință pentru conservare, care nu trebuie să depășească 4 % din totalul capturilor anuale de merlan;”; (b) punctul 12 se înlocuiește cu următorul text: „12. în cadrul activităților de pescuit de specii pelagice desfășurate de traulere pelagice cu o lungime totală de până la 25 de metri, care utilizează traule pelagice (OTM/PTM) și care vizează capturarea de macrou, stavrid și hering în diviziunile ICES 4b și 4c la sud de paralela de 54 de grade latitudine nordică; o cantitate combinată de macrou, stavrid, hering și merlan care nu depășește 1 % din totalul capturilor anuale de macrou, stavrid, hering și merlan;”; (c) punctul 13 se înlocuiește cu următorul text: „13. în cadrul activităților mixte de pescuit de specii demersale cu traule (OTB, OTM, OTT, PTB, PTM, SDN, SPR, SSC, TB, TBN) cu dimensiunea ochiului de plasă mai mare de 80 mm în diviziunea ICES 3a și în subzona ICES 4, precum și în cadrul activității de pescuit de crevete nordic efectuată cu unelte de pescuit cu plasă pentru filtrarea exemplarelor imature cu un spațiu maxim între bare de 19 mm sau cu un dispozitiv de selecție echivalent și cu un dispozitiv de reținere a peștilor cu dimensiunea ochiului de plasă de peste 35 mm în diviziunea ICES 3a și de peste 32 mm în subzona ICES 4: o cantitate combinată de șprot, uvă, merluciu norvegian și putasu, care nu trebuie să depășească 1 % din totalul capturilor anuale efectuate în cadrul activităților mixte de pescuit de specii demersale și în cadrul activităților de pescuit de crevete nordic;”; (d) punctul 14 se înlocuiește cu următorul text: „14. în cadrul activităților de pescuit demersal de merluciu efectuate de nave care utilizează paragate (LLS) în subzona ICES 4: o cantitate de mihalț-de-mare (Molva molva) sub dimensiunea minimă de referință pentru conservare, care nu trebuie să depășească 3 % din totalul capturilor anuale de mihalț-de-mare în cadrul activității respective de pescuit de specii demersale;”; (e) punctul 15 se înlocuiește cu următorul text: „15. în cadrul activității mixte de pescuit de specii demersale cu traule de fund (OTB, OTT, PTB) cu dimensiunea ochiului de plasă cuprinsă între 80 și 99 mm (TR2) în diviziunile ICES 4b și 4c: o cantitate de stavrid (Trachurus spp.) care nu trebuie să depășească 6 % în 2021 și 2022 și 5 % în 2023 din totalul capturilor anuale de stavrid efectuate în cadrul acestei activități de pescuit;”; (f) punctul 16 se înlocuiește cu următorul text: „16. în cadrul activității mixte de pescuit de specii demersale cu traule de fund (OTB, OTT, PTB) cu dimensiunea ochiului de plasă cuprinsă între 80 și 99 mm (TR2) în diviziunile ICES 4b și 4c: o cantitate de macrou (Scomber scombrus) care nu trebuie să depășească 6 % în 2021 și în 2022 și 5 % în 2023 din totalul capturilor anuale de macrou efectuate în cadrul acestei activități de pescuit;”; (g) punctul 17 se înlocuiește cu următorul text: „17. în cadrul pescuitului cu traulere pelagice industriale care vizează putasu în subzona ICES 4 și prelucrarea acestei specii la bord pentru a obține baza pentru surimi: o cantitate de putasu (Micromesistius poutassou) care nu trebuie să depășească 5 % din totalul capturilor anuale de putasu;”; (h) se adaugă următorul punct 18: „18. în cadrul activităților de pescuit de specii demersale cu traule (OTB, OTM, OTT, PTB, PTM, SDN, SPR, SSC, TB, TBN) cu dimensiunea ochiului de plasă mai mare de 70 mm în diviziunea ICES 3a, echipate cu o sită de selectare a speciilor cu un spațiu între bare de maximum 35 mm sau cu un dispozitiv de selecție echivalent, și de peste 80 mm în subzona ICES 4: o cantitate de crevete nordic (Pandalus borealis) care nu trebuie să depășească 0,01 % din totalul capturilor anuale efectuate în cadrul acestei activități de pescuit.”.